ไทปูซัม

ไทปูซัม,ปรากฏใช้ในการทับศัพท์ของ Visit Singaore, Voice TV, กรมส่งเสริมการปกครองท้องถิ่น และในเอกสารและป้ายประกาศของวัดพระศรีมหาอุมาเทวี สีลม ไตป์ปูจัม (, Taippūcam, Thaipusam หรือ Thaipoosam) หรือ ไตป์ปูยัม (, Thaipooyam) เป็นเทศกาลที่เฉลิมฉลองในชาวทมิฬ ชาวมลยาฬัม และชาวเกรละที่นับถือศาสนาฮินดู ในวันพระจันทร์เต็มดวงของเดือน "ไต" ตามปฏิทินทมิฬ ซึ่งมักตรงกันกับดาวปุษยะหรือ "ปูจัม" ในภาษาทมิฬ ปัจจุบันมีฉลองตามชุมชนของชาวทมิฬทั้งในประเทศอินเดีย, ศรีลังกา, มาเลเซีย, มอริเชียส, สิงคโปร์,Thaipusam in Singapore. ไทย และอีกหลายประเทศ

เทศกาลเฉลิมฉลองวาระที่พระปารวตีประทานเวลหรือหอกอัศจรรย์ให้แก่พระขันธกุมาร เพื่อให้พระองค์ปราบอสูรจูรปัตมันและพวกพ้อง นอกจากนี้ยังเป็นที่เชื่อกันทั่วไปว่าไทปูซัมเป็นการเฉลิมฉลองวันเกิดของพระขันธกุมาร อย่างไรก็ตาม แหล่งข้อมูลบางส่วนเสนอว่าวันเกิดของพระขันธกุมารตรงกับวันวิขาสีวิศาขัม (Vaikhasi Vishakam) มากกว่า

ส่วนสำคัญของไทปูซัมอยู่ที่พิธีกาวฏิอาฏฏัม (หรือกาวฏิยาฏฏัม ตามภาษามลยาฬัม) ที่ผู้ศรัทธาในพระขันธกุมาร ซึ่งทรงเป็นเทพเจ้าแห่งการสงคราม ทำการทรมานตัวเองโดยการใช้ของแหลมคมทิ่มแทงร่างกายตนเอง เป็นต้นKent, Alexandra. Divinity and Diversity: A Hindu Revitalization Movement in Malaysia. University of Hawaii Press, 2005. ()

 อ้างอิง 

Category:รัฐทมิฬนาฑู
Category:เทศกาลฮินดู
Category:ศาสนาฮินดูในประเทศมาเลเซีย
Category:ศาสนาฮินดูในประเทศสิงคโปร์
Category:เทศกาลทมิฬ
Category:พระขันธกุมาร
Category:เทศกาลในประเทศอินเดีย
Category:เทศกาลในประเทศศรีลังกา
Category:เทศกาลในประเทศเนปาล
Category:เทศกาลในประเทศมาเลเซีย
หมวดหมู่:เทศกาลศาสนาในประเทศไทย
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์